《长干行送陆仪曹重补南署》
明代·皇甫汸

长干里，金铺夹兰戺。陵树苍苍控石城，淮流湜湜通江水。

廿年高卧东山庐，一朝更踏西京市。马上耽游期不顾，缓辔微吟日将暮。

都人观者语道傍，白头何自始为郎。莫恨汉家今用少，须看止辇拜冯唐。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。